Document ID: 32008R1029

KOMISIJAS REGULA (EK) Nr. 1029/2008
(2008. gada 20. oktobris),
ar ko groza Eiropas Parlamenta un Padomes Regulu (EK) Nr. 882/2004, lai koriģētu atsauci uz konkrētiem Eiropas standartiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 64. panta 2. punktu,
tā kā:
(1)
Ar Regulu (EK) Nr. 882/2004 izveido saskaņotu vispārīgu noteikumu sistēmu tādas oficiālās kontroles organizēšanai, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem.
(2)
Saskaņā ar Regulas (EK) Nr. 882/2004 12. pantu kompetentā iestāde izraugās laboratorijas, kurās drīkst veikt oficiālās kontroles gaitā ievākto paraugu analīzi. Šīm laboratorijām jābūt akreditētām saskaņā ar konkrētiem Eiropas standartiem.
(3)
Eiropas Standartizācijas komiteja (CEN) atbilstoši Regulas (EK) Nr. 882/2004 vajadzībām ir izstrādājusi Eiropas standartus (EN standarti), it īpaši laboratoriju akreditēšanas standartus.
(4)
CEN ir aizstājusi Eiropas standartu EN 45002 “Vispārīgie testēšanas laboratoriju novērtējuma kritēriji” un EN 45003 “Kalibrācijas un testēšanas laboratoriju akreditācijas sistēma - vispārīgās prasības par darbību un atzīšanu” ar standartu EN ISO/IEC 17011 “Vispārējās prasības akreditācijas institūcijām, kuras akreditē atbilstības novērtēšanas institūcijas”. Tāpēc ir lietderīgi koriģēt atsauci uz minētajiem Eiropas standartiem Regulas (EK) Nr. 882/2004 12. pantā.
(5)
Tāpēc attiecīgi jāgroza Regula (EK) Nr. 882/2004.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 882/2004 12. pantu groza šādi.
1)
Regulas 12. panta 2. punkta b) apakšpunktu aizstāj ar šādu apakšpunktu:
“b)
EN ISO/IEC 17011 “Vispārējās prasības akreditācijas institūcijām, kuras akreditē atbilstības novērtēšanas institūcijas”.”
2)
Regulas 12. panta 2. punkta c) apakšpunktu svītro.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 20. oktobrī

Labels: 7
17
0
6